Krummbach (Dreisam)

Dè **Zaschtlerbach** isch èn knapp 17&nbsp;km langè linkè Näbbèbach vo dè Dreisam im Südschwarzwald öschtlich vo Fryburg in Baddè-Württèbärg. Sin Unterlauf heisst **Krummbach**, sin mittlerè Laufabschnitt wörd au **Oschterbach** benamst. 

## Volauf un Nadurruum

Dè Zaschtlerbach entschtòt uss èm Huufè vo Quällbächle im *[[Zastler Loch|Zaschtler Loch]]*, èm högschtglègènè Kar z Dütschland un ußerhalb vo dè Alpè. Im Karboddè a dè Zaschtler Hüttè wèchslèd sich chlyni Sumpfflächè un Rundhöger ab; sèbbi zeigèd deilwys Gletscherschrammè us dè Würmkaaltzit. Bis i dè Auguscht iè wörd dè Bach dõ vom Schmèlzwasser vom Wächtè am gächè *Oschterrain* vom Fèldbärggipfel gschpyst.

Dè Zaschtlerbach durchflǜèßt aaschlièßend è Wannèdal, wo am Aafang chlyni Stègele im Dalboddè un steili Haaldè hèt. S Zaschtlerdal volauft znägscht gu Nordè un denn gschtreckt in nordweschtlichi Richtung. Am unterschtè Stègele findet mò am Fuèß von èrè Blogg- un Felsschturzhaaldè diè sognanntè *Zaschtler Iislöcher*, wo nõch èm Abschmelzè vom würmkaaltzitlichè Dalglètscher entschtandè isch. Unter dè Blögg sammlèt sich au im Summer schwèrèri kaalti Luft, un mit dè Vodunschtungskälti, wo bim Uusdritt us èm Haaldèfuèß dèzuè chunnt, cha sich oft bis Èndi Juli Iis bildè. Bi dè Yheimischè sin si als nadürlicho Küèlschränk berüchtigt. Zwǜschè m Dotè Maa () un èm Hinterwaaldchopf () isch s Zaschtlerdal öppè 600 Meter dǜèf i s dichte magmatische un metamorphe Gschtein (Granit un Anatexit) ygschnittè. 

Dè Unterlauf folgt als *Oschterbach* èm öschtlichè Rand vom Bruggadal, wo dört schu è breiti Dalsollè hèt, un als *Schlämpèfèld* i s Zartèmer Beggè übbergòt. Dört mündet dè Bach als *Krummbach* è baar hundert Meter obberhalb vo dè südweschtlich barallèl volaufendè Brugga i d Dreisam. Er füürt dõ im Mittel öppè 0,84&nbsp;m³/s Wasser.

## Kulturlandschaftlichi Aschpèkt

S Wannèdal biètet in èm Streuwyler Blatz, wo zämmè d Ortschaft *[[Zastler|Zaschtler]]* bildèt. Si ghörèd zuè dè Gmeind Obberrièd, dèrrè irèn Ortschèrn im Bruggadal lyt. 

Dè Dalboddè bi Obberrièd gòt quer zum Bachbett nõch links zuè dè Brugga; trotzdèmm flǜèßt dè Zaschtlerbach als *Oschterbach* am öschtlichè Rand vom Bruggadal gu Kirchzartè. S wörd vomuètet, dass er dõ im Bett vom *Kirchzartener Floss* volauft, wo im 16. Johrhundert am Weschtrand vo Kirchzartè aaglait worrè isch un èn Floßkanaal für dè Dransport vo Holz uss èm Zaschtlerdal gu Fryburg gsi isch. Im früènèrè Bett vom Zaschtlerbach flǜèßèd hüt chlyni Bächli i d Brugga iè. 

Unterhalb un nordweschtlich vo Kirchzartè lauft dè Zaschtlerbach, wo jetzt *Krummbach* heißt, widder in èm nadürlichè Bett, wo nu flach durch diè großflächigè Schwèmmfächer mit èm Nammè ´´Schlämpèfèld´´ durrè gòt. Links um s Schlämpèfèld ummè gòt dè linke, ein Kilometer lange Sitèarm *Hagèbach*, wo nèn aaltè Ringwall touchyrt. Im Berych vo dè spitzwinklig querèndè, neu trassyrtè B 31 isch dè Krummbach umgleitet worrè. Nördlich vo dè B 31 un èm Oschtzipfel vom Fryburger Stadtdeil Littèwyler passyrt dè Krummbach uumittelbar vor dè Mündung i d Dreisam èn Golfblatz. I sèllèm Golfplatz innè bildèt dè Krummbach mit èm Linkè un rächtè Sitèarm è minimes Mündungsdelta. Dè linke Sitèarm entwässerèt öppè 300 m obberhalb vo dè Brugga i d Muètter vo dè Fryburger Bächle.

## Weblinggs

## Einzelnõchwys